**Juraj Burian** (\* 21. apríl 1963, Československo) je uznávaný multižánrový slovenský gitarista, skladateľ a aranžér.

Hudobná kariéra
---------------

Juraj Burian študoval v rokoch 1987-91 hru na gitaru na Bratislavskom konzervatóriu u profesora Jozefa Zsapku. Okrem toho, ako jeden z mála slovenských hudobníkov, má, v rokoch 1992-95, vyštudovanú hru na gitaru na Berklee College of Music v Bostone (USA).

Juraj Burian patrí medzi vyhľadávaných štúdiových hráčov. Hrá hlavne na akustickú gitaru. Okrem účinkovania v množstve hudobných projektov v rôznych hudobných žánroch, Juraj Burian hral v rokoch 1984-85 v kapele Petra Breinera Klobása, v rokoch 1986-91 bol spolu s Matúšom Jakabčicom a Antonom Jarom súčasťou džezového tria, spolupracoval aj s Big Bandom Rádia Bratislava (1991-94), či dlhodobo, medzi rokmi 1987-92, účinkoval v Scat bande Adrieny Bartošovej.

Medzi ďalšími hudobníkmi, s ktorými Juraj Burian spolupracuje je americký saxofonista Peter Cardarelli, pre speváka Marcela Palondera zložil skladbu „Kým nás máš", s ktorou ho sprevádzal na Eurovízii 1996, spolupracoval aj s aranžérom a skladateľom Alan Roy Scottom, s Dežom Ursinym, Pavlom Hammelom, Vašom Patejdlom, Paľom Haberom, Darou Rolins, Beátou Dubasovou, hrával aj s Mariánom Vargom, Richardom Mullerom, Jurajom Tatárom, Oľgou Záblackou, či s kapelami Gravis a Lojzo a mnohými inými.

Juraj Burian v rokoch 1990 a 2001 od Slovenskej akadémie umenia dostal ocenenie v kategórii „Inštrumentalista roka".

Diskografia
-----------

* 2001 – Pavol Hammel & Juraj Burian – *Piesne (Live Elam Klub Bratislava 13. 6. 2001)*

### Spolupráce na projektoch

Výber niektorých hudobných projektov, na ktorých Juraj Burian spolupracoval:

Marika Gombitová
* 1987 – *Ateliér duše*

Lojzo
* 1987 – *My nič, my muzikanti*
* 1987 – *Ticho po plešine*

Vašo Patejdl
* 1987 – *Lov na city*
* 1989 – *Mon amour*
* 1990 – *Dlhá cesta / Long Way* (spolupr. Allan Roy Scott)
* 1991 – *Labyrinth Of The World / Labyrint sveta* (spolupr. Jaroslav Svěcený)
* 1997 – *Spovedaj ma zo spomienok*
* 1999 – *Fontána pre Zuzanu 3* (album)
* 2004 – *Do očí*
* 2020 – *Moje československé Vianoce*

Beáta Dubasová
* 1987 – *Beáta*
* 1988 – *Beáta* – anglická verzia
* 1990 – *Za dverami mojej izby*
* 2000 – *7 dní*

Dežo Ursiny
* 1991 – *Do tla*

Pavol Habera
* 1991 – *Pavol Habera*

Pavol Hammel
* 1997 – *Život je...*
* 1999 – *Pavol Hammel & Prúdy 1999*
* 2002 – *Starí kamoši*
* 2015 – *Srdce bez anjela*
* 2015 – *Z pekla šťastie*

Richard Müller
* 1998 – *Nočná optika*
* 2000 – *… a hosté*
* 2001 – *’01*

Jana Kirschner
* 1999 – *V cudzom meste*

Elán
* 1998 – *Odpojený Elán Unplugged, to pravé…*
* 2002 – *Elán 3000*

Ján Lehotský
* 2000 – *Poslední a prví*

Lucia Šoralová
* 2002 – *Zblízka*
* 2005 – *Púšť*

Robo Grigorov
* 2008 – *Complete Of*

Hex
* 2017 – *Tebe*

Referencie
----------

1. 1 2   *Juraj Burian - O slovenskej hudbe | Hudobne Centrum* [online]. hc.sk, [cit. 2023-05-19]. Dostupné online.
2. ↑   *Juraj Burian* [online]. csfd.sk, [cit. 2023-05-19]. Dostupné online.
3. ↑   *Juraj Burian* [online]. Discogs, [cit. 2023-05-19]. Dostupné online. (po anglicky)
4. ↑   *Juraj Burian* [online]. www.jazz.sk, [cit. 2023-05-19]. Dostupné online.

Autoritné údaje: * NK ČR: xx0086955
* SNK: 169169
* VIAF: 12146936733313782234